I dag holder Folkekirkens Nødhjælp sin årlige landsindsamling, men på grund af corona har de ikke kunnet svinge med raslebøsserne som normalt. Det har fået nogle af indsamlerne til at tænke af boksen. Morten og Marie Krogsgaard Holmriis fra Astrup har sat sig for at skrive verdens længste støttesang. - Vi har simpelthen sagt, at vi gerne vil skrive verdens forhåbentlig længste støttesang. Så det, vi har gjort, det er, at hvis man donerer nogle penge, kan man få et vers i vores sang, siger Marie Krogsgaard Holmriis. Og jo flere penge, man har doneret, des mere festlig bliver verset. Kan sagtens nå at skrive flere vers Morten og Marie Krogsgaard Holmriis plejer at gå på gaden sammen børnene, når han som sognepræst årligt er med til at samle ind til Folkekirkens Nødhjælp. I år har de valgt at gøre noget andet for at fange folks opmærksomhed og donationer. Parret havde sat et mål om at indsamle omkring 2.000 kroner via støttesangen. - Folk har været virkelig flittige med dankortet, så der er kommet 5.270 kroner ind ind til videre. Indsamlingen lukker i morgen, men parret er overbevist om, at de sagtens kan nå at skrive 10 vers yderligere - det er altså ud over de allerede 31 vers, hvis der doneres til det. Parret vil færdiggøre støttesangen i denne uge, hvorefter den vil blive delt med alle dem, der har doneret.

Opsummering:
For anden gang har Folkekirkens Nødhjælp måttet aflyse sin indsamling på grund af corona. I Astrup har en familie valgt at samle ind på en anderledes måde.